**Zmluva o dielo**

**č. 17/2020**

**uzatvorená podľa § 536 zákona č. 513/1991 Zb. (Obchodný zákonník v platnom znení)**

**Zmluvné strany**

**Zhotoviteľ:**

(ďalej len ako „Zhotoviteľ“)

**a**

**Objednávateľ:**

**Dopravný podnik mesta Žiliny s.r.o.**

sídlo: Kvačalova 2, 01140 Žilina

IČO: 36 007 099

DIČ: 2020447583

IČ DPH: SK2020447583

Zastúpený: Ing. Ján Barienčík, PhD, konateľ

Osoba zodpovedná za plnenie zmluvy: p. Jaroslav Janus (e-mail: [jaroslav.janus@dpmz.sk](mailto:jaroslav.janus@dpmz.sk), tel.: +421 917 223 425)

bankové spojenie: Slovenská sporiteľňa, a.s.

IBAN SK1909000000005035044524

Kontaktná emailová adresa a telefónne číslo: [dpmz@dpmz.sk](mailto:dpmz@dpmz.sk), tel. 041/5660148

(ďalej len ako „Objednávateľ“)

(Zhotoviteľ a Objednávateľ ďalej aj ako „Zmluvné strany“ alebo jednotlivo „Zmluvná strana“)

**Článok I.**

**ÚVODNÉ USTANOVENIA**

* 1. Táto Zmluva o dielo (ďalej aj ako „zmluva“) sa uzatvára ako výsledok verejného obstarávania realizovaného postupom obchodnej verejnej súťaže podľa § 281-288 zákona č. 513/1991 Zb. (Obchodný zákonník v znení neskorších predpisov), ktorú vyhlásil na svojom webovom sídle Objednávateľ ako obstarávateľ podľa § 9 ods. 1 písm. a) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej ako „zákon o verejnom obstarávaní“), ktorý vykonáva vybrané činnosti ustanovené v § 9 ods. 6 a 7 cit. zákona. Obstarávaný predmet súťaže je financovaný z vlastných finančných prostriedkov obstarávateľa, t.j. Objednávateľa. Vzhľadom na výšku predpokladanej hodnoty predmetu súťaže, toto obstarávanie nie je nadlimitnou zákazkou v zmysle zákona o verejnom obstarávaní (v nadväznosti na aktuálny finančný limit pre nadlimitnú zákazku platný pre obstarávateľa). Obstarávateľ realizoval predmetné obstarávanie v zmysle interných predpisov postupom obchodnej verejnej súťaže (OVS) podľa vyššie cit. Obchodného zákonníka, ktorej predmetom bola „Diagnostika a servis VN vypínačov v meniarňach Veľká Okružná a Bajzova“
  2. Zmluvné strany sa zaväzujú zaistiť všetkými možnými prostriedkami, aby nedochádzalo ku korupčným konaniam v rámci obchodných vzťahov. Zmluvné strany prehlasujú, že zastávajú prístup nulovej tolerancie ku korupcii na všetkých úrovniach a  vyžadujú od svojich vlastných zamestnancov a zmluvných partnerov konanie v súlade s protikorupčnými zákonmi.

**Článok II.**

**PREDMET ZMLUVY**

1. Predmetom tejto zmluvy je záväzok Zhotoviteľa vykonať pre Objednávateľa dielo „Diagnostika a servis VN vypínačov v meniarňach Veľká Okružná a Bajzova“, ktorého špecifikácia je uvedená v čl. II. tejto zmluvy, v termíne a cene podľa zmluvy a záväzok Objednávateľa vykonané dielo prevziať a zaplatiť cenu diela a to za podmienok dohodnutých v tejto zmluve.
2. Predmet zmluvy zahŕňa nasledovné činnosti a úkony:

Diagnostika VN vypínača VF 25.08.16, ktorá pozostáva z:

-kompletnej diagnostiky mechanických a elektrických častí vypínača (rýchlosť zopnutia hlavných kontaktov, rýchlosť zopnutia pomocných kontaktov, priebeh el. prúdu zapínacou a vypínacou cievkou, meranie priebehu el. prúdu motorčeka – pohonu spínača a jeho vyhodnotenia) podľa pokynov výrobcu vypínača.

Servis VN vypínača VF 25.08.16 zahŕňa:

-odsatie plynu SF6,

-demontáž pólových jednotiek,

-demontáž pohyblivých kontaktov,

-výmena tiahel,

-výmena absorbérov s A1203 pre VF 25.08.16,

-výmena pomocných spínačov SA1 a SA 2,

-výmena tiahla (ovládanie pomocných spínačov SA1 a SA2),

-výmena všetkých tesniacich krúžkov,

-kompletné vyčistenie, dotiahnutie spojov, mazanie na základe mazacieho plánu,

-kontrola a nastavenie pohonu,

-nastavenie výkonového vypínača,

-po naplnení plynom SF6, kontrola detektorom úniku plynu,

-mechanická a elektrická skúška funkčnosti,

-kompletné odskúšanie vypínača, vrátane blokovania.

1. Činnosti a úkony podľa čl. II. tejto zmluvy budú vykonané na vysokonapäťových (VN) vypínačoch (ďalej aj ako „VN vypínač“), ktorých technická špecifikácia je nasledovná:

Názov: VN vypínač

Typ: VF 25.08.16(výrobca EJF Brno)

Zhášacie médium: plyn SF6

Menovitá frekvencia fn: 50.0 Hz

Menovité napätie Un: 25.00kV

Menovitý prúd In: 800A

Menovitý skratový prúd Ith: 16.0 kA

Napätie motorčeka Up: 220V AC

Napätie cievky Ua: 24V DC

1. Z vykonaného servisu a diagnostiky VN vypínačov Zhotoviteľ vyhotoví výstupný protokol s vyhodnotením funkčnosti VN vypínača, t.j. samostatný protokol pre každý VN vypínač (spolu 12 protokolov v originálnom vyhotovení), ktoré Zhotoviteľ odovzdá Objednávateľovi. Podkladom pre odovzdanie 12 ks výstupných protokolov bude odovzdávací-preberací protokol, ktorý v počte 4 ks rovnopisov (2 ks pre Zhotoviteľa a 2 ks pre Objednávateľa) vyhotoví a predkladá Zhotoviteľ.
2. Potvrdením odovzdávajúceho-preberajúceho protokolu zástupcami obidvoch Zmluvných strán sa považuje dielo za dokončené a prevzaté.

**Článok III.**

**MIESTO A ČAS PLNENIA ZMLUVY**

1. Miestom zhotovenia diela sú objekty trakčných meniarní na ul. Veľká Okružná a ul. Bajzova, ktoré sa nachádzajú na území mesta Žilina.
2. Predmet zmluvy bude realizovaný počas dní víkendu (sobota , nedeľa) a pri napäťovej výluke trakčných meniarní, ktorá bude koordinovaná s rozvodným závodom SSD.
3. Presný termín začiatku prác bude uvedený v objednávkach, ktoré Objednávateľ doručí Zhotoviteľovi. Objednávateľ vystaví a doručí Zhotoviteľovi spolu 2 objednávky na základe tejto zmluvy (pre každú trakčnú meniareň bude vystavená samostatná objednávka).

Prvú objednávku doručí Objednávateľ Zhotoviteľovi v termíne najneskôr do 60 dní odo dňa nadobudnutia účinnosti tejto zmluvy. Doručenie prvej objednávky Zhotoviteľ písomne potvrdí Objednávateľovi. Ukončenie prác realizovaných na základe prvej objednávky bezodkladne oznámi Zhotoviteľ Objednávateľovi e-mailom.

Druhú objednávku doručí Objednávateľ Zhotoviteľovi v termíne najneskôr do 60 dní odo dňa doručenia písomného oznámenia o ukončení prác podľa prvej objednávky. Doručenie druhej objednávky Zhotoviteľ písomne potvrdí Objednávateľovi.

1. Zhotoviteľ sa zaväzuje dokončiť dielo a odovzdať Objednávateľovi výsledok zhotoveného diela (t.j. 12 ks výstupných protokolov v originálnom vyhotovení) **do 90 pracovných dní** odo dňa písomného potvrdenia druhej (poslednej) doručenej objednávky na základe tejto zmluvy.

**Článok IV.**

**CENA A PLATOBNÉ PODMIENKY**

1. Zmluvné strany sa dohodli, že cena za zhotovenie diela v rozsahu podľa čl. II. tejto zmluvy je:

........................EUR bez DPH

........................% DPH

........................EUR DPH

........................EUR s DPH

1. Cena uvedená v bode 1. tohto čl. zmluvy je uvedená tiež v návrhu na plnenie kritérií (Príloha č. 1 zmluvy), ktorý predložil Zhotoviteľ do obchodnej verejnej súťaže podľa čl. I. zmluvy. Cena je stanovená v zmysle zákona Národnej Rady Slovenskej republiky (NR SR) č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon NR SR č. 18/1996 Z. z. o cenách v znení neskorších predpisov.
2. Cenu za zhotovené dielo uhradí Objednávateľ na základe faktúry – daňového dokladu vystavenej Zhotoviteľom.

1. Objednávateľ uhradí Zhotoviteľovi cenu za zhotovené dielo formou bezhotovostného platobného styku na účet Zhotoviteľa, č. účtu IBAN: ................... vedený v ...................
2. Zhotoviteľovi vznikne právo na vystavenie faktúry – daňového dokladu dňom riadneho a včasného dodania diela podľa tejto zmluvy.
3. Dielo sa považuje za dokončené a prevzaté dňom podpísania odovzdávajúceho-preberajúceho protokolu zástupcami obidvoch Zmluvných strán. Tento protokol tvorí prílohu faktúry – daňového dokladu.
4. Splatnosť faktúry – daňového dokladu je 14 dní odo dňa jej doručenia Objednávateľovi. Faktúra bude Objednávateľovi doručená v listinnej forme. Faktúra sa považuje za uhradenú dňom pripísania vyfakturovanej čiastky na účet Zhotoviteľa.

1. Zhotoviteľom predložená faktúra – daňový doklad musí obsahovať náležitosti v zmysle zákona č. 222/2004 Z. z. o dani z pridanej hodnoty v znení neskorších predpisov. Faktúra musí obsahovať tiež číslo tejto zmluvy (z evidencie zmlúv u Objednávateľa), čísla objednávok a vyšpecifikovaný rozsah fakturovaného diela. Neoddeliteľnou súčasťou faktúry sú kópie objednávok potvrdené zástupcom Objednávateľa a odovzdávací-preberací protokol potvrdený zástupcami obidvoch zmluvných strán, prípadne ďalšia dokumentácia viažuca sa k zhotovenému dielu. V  prípade, že faktúra nebude obsahovať všetky náležitosti daňového dokladu alebo nebude obsahovať potrebné prílohy alebo tieto prílohy budú obsahovať nesprávne údaje alebo nebude obsahovať číslo tejto zmluvy a čísla objednávok, Objednávateľ má právo reklamovať faktúru Zhotoviteľovi v prípade, že faktúra bude obsahovať nedostatky. Zhotoviteľ bude vo veci reklamácie faktúry postupovať v zmysle platnej legislatívy, pričom nová lehota splatnosti opravenej alebo novej vystavenej faktúry začne plynúť dňom doručenia opravenej faktúry Objednávateľovi.
2. Objednávateľ je platiteľom dane z pridanej hodnoty (DPH). Zhotoviteľ je/nie je (nehodiace sa odstráni Zhotoviteľ ) platiteľom dane z pridanej hodnoty (DPH).

**Článok V.**

**PODMIENKY ZHOTOVENIA DIELA**

1. Činnosti, práce a úkony spojené so zhotovením diela bude Zhotoviteľ zabezpečovať vlastnými technickými prostriedkami a s využitím kvalifikovaných, technicky spôsobilých pracovníkov.

2. Subdodávatelia nie sú účastníkmi tohto záväzkového vzťahu a z tejto zmluvy im nevznikajú žiadne práva a povinnosti. Za zhotovenie diela v celom rozsahu zodpovedá Zhotoviteľ.

3. Zhotoviteľ je detailne oboznámený s rozsahom a obsahom diela, ktoré má zhotoviť a sú mu známe technické, kvalitatívne a iné podmienky potrebné k jeho zhotoveniu.

4. Zhotoviteľ sa zaväzuje zhotoviť dielo pri dodržaní platných právnych noriem a technologických postupov, všeobecne záväzných technických požiadaviek a podľa platných prevádzkových a bezpečnostných predpisov. Riadi sa pri tom príslušnou legislatívou Slovenskej republiky platnou v období realizácie diela.

5. Objednávateľ sa zaväzuje poskytnúť Zhotoviteľovi súčinnosť pri zhotovení diela. Objednávateľ umožní oprávneným osobám Zhotoviteľa vstup do objektov a prístup k elektrickým zariadeniam a iným zariadeniam v priestoroch trakčnej meniarne a to za účelom zhotovenia diela.

6. Zhotoviteľ zodpovedá za bezpečnosť prác pri zhotovení diela, zodpovedá tiež za dodržiavanie všeobecne záväzných právnych predpisov týkajúcich sa ochrany života a zdravia pri práci.

7. Kontaktnou osobou na strane Objednávateľa je: p. Jaroslav Janus, e-mail: jaroslav.janus@dpmz.sk, tel.: +421 917 223 425.

Kontaktnou osobou na strane Zhotoviteľa je: (uviesť meno a priezvisko, e-mailová adresa, telefónne číslo).

**Článok VI.**

**ZÁRUČNÁ DOBA A ZODPOVEDNOSŤ ZA VADY A NEDOSTATKY DIELA**

1. Zhotoviteľ zodpovedá za to, že dielo bude zhotovené a dodané podľa ustanovení tejto zmluvy včas a riadne, t.j. v stanovenom termíne, bez vád a nedostatkov, v súlade s platnou legislatívou Slovenskej republiky a ďalšími súvisiacimi predpismi.

2. Zhotoviteľ zodpovedá za vady a nedostatky zhotoveného diela v z mysle príslušných ustanovení platného Obchodného zákonníka.

3. Reklamáciu vád a nedostatkov odovzdaného diela Objednávateľ uplatní u Zhotoviteľa bezodkladne po ich zistení písomnou formou.

Reklamácia sa považuje za vybavenú odstránením vady alebo nedostatku diela prípadne jeho časti riadne a včas, s potvrdením zo strany Objednávateľa o prevzatí opraveného diela alebo jeho časti formou odovzdávajúceho-preberacieho protokolu.

4. Zhotoviteľ bezodkladne odstráni zistené a Objednávateľom písomne nahlásené vady a nedostatky zhotoveného a dodaného diela na svoje náklady, o čom bude vyhotovený písomný záznam.

5. Zhotoviteľ sa zaväzuje prípadné vady a nedostatky diela odstrániť bez zbytočného odkladu najneskôr však do 7 pracovných dní po uplatnení oprávnenej reklamácie Objednávateľom. Objednávateľ a Zhotoviteľ sa môžu písomne dohodnúť na dlhšej lehote na odstránenie vád a nedostatkov diela.

6. Záručná doba na zhotovené dielo je Zmluvnými stranami dohodnutá v trvaní **24 mesiacov** a začína plynúť odo dňa potvrdenia odovzdávajúceho-preberajúceho protokolu potvrdeného zástupcami obidvoch Zmluvných strán.

Záručná doba sa automaticky predlžuje o dobu odstraňovania vady alebo nedostatku diela v záručnej dobe.

**Článok VII.**

**SANKCIE**

1. Za omeškanie s odovzdaním diela má Objednávateľ právo požadovať od Zhotoviteľa zaplatenie zmluvnej pokuty 300 EUR za každý deň omeškania.

2. Za omeškanie s úhradou faktúr zaplatí Objednávateľ Zhotoviteľovi úrok z omeškania vo výške 0,025 % z nezaplatenej čiastky za každý deň omeškania.

3. Za omeškanie s odstránením vád a nedostatkov, ktoré boli reklamované v záručnej dobe, má Objednávateľ právo požadovať od Zhotoviteľa zaplatenie zmluvnej pokuty vo výške 150 EUR za každý deň omeškania.

**Článok VIII.**

**ODSTÚPENIE OD ZMLUVY**

1. Možnosť a spôsob odstúpenia od tejto zmluvy, alebo od časti záväzkov tejto zmluvy sa riadi ustanoveniami Obchodného zákonníka v platnom znení.

2. Právo odstúpenia pri podstatnom porušení tejto zmluvy môže Zmluvná strana uplatniť do 30 dní od času, kedy sa o porušení dozvedela.

3. Zmluvné strany sa dohodli, že za podstatné porušenie zmluvy budú považovať:

* ak Zhotoviteľ bude preukázateľne realizovať dielo vadne, t.j. v rozpore s podmienkami dohodnutými v zmluve alebo technologickými postupmi určenými platnými normami a inou dokumentáciou viažucou sa k zhotoveniu diela a ak napriek upozorneniu Objednávateľa vadné plnenie v primeranej lehote neodstránil,

1. ak Zhotoviteľ bude postupovať pri zhotovení diela tak, že to bude nasvedčovať tomu, že zmluvný termín dokončenia diela nebude dodržaný,
2. ak Zhotoviteľ bude v omeškaní s ukončením a odovzdaním diela viac ako 7 dní,
3. ak Objednávateľ bude meškať s úhradou faktúry dlhšie ako 30 dní.

4. Zmluvu možno tiež ukončiť kedykoľvek písomnou dohodou Zmluvných strán alebo písomným jednostranným odstúpením od zmluvy aj bez uvedenia dôvodu. V prípade výpovede je výpovedná lehota 30 dní a začína plynúť prvým dňom nasledujúceho mesiaca po doručení výpovede druhej Zmluvnej strane.

5. Odstúpenie od zmluvy musí byť uskutočnené písomnou formou a bude účinné dňom doručenia druhej Zmluvnej strane, pričom Zmluvné strany sú povinné bezodkladne po zániku zmluvy vrátiť si dovtedy poskytnuté plnenia a uhradiť všetky škody, ktoré poškodenej Zmluvnej strane odstúpením od zmluvy vznikli.

**Článok IX.**

**ZÁVEREČNÉ USTANOVENIA**

1. Táto zmluva nadobúda platnosť dňom podpisu oboma Zmluvnými stranami a účinnosť nasledujúci deň po dni zverejnenia v zmysle § 47a Občianskeho zákonníka.
2. Zmluvné strany berú na vedomie, že zverejnenie tejto zmluvy a prílohy je v súlade a v rozsahu zákona č. 211/2000 Z. z. o slobodnom prístupe k informáciám v znení neskorších predpisov nie je porušením alebo ohrozením obchodného tajomstva.
3. Právne vzťahy vyplývajúce z tejto zmluvy, ktoré nie sú výslovne upravené, sa riadia právnymi predpismi Slovenskej republiky.
4. V prípade, že niektoré ustanovenia tejto zmluvy sa stanú úplne alebo čiastočne neplatnými, zostane účinnosť ostatných ustanovení ako celku nedotknutá. Zmluvné strany sa však zaväzujú, že neplatné ustanovenia nahradia novými úpravami, ktoré najvhodnejšie vystihujú zamýšľaný účel neplatných ustanovení.
5. Všetky oznámenia, výzvy a iná korešpondencia podľa tejto zmluvy budú medzi Zmluvnými stranami doručované osobne, elektronicky alebo listami doručenými doporučenou poštou na adresy uvedené v úvode zmluvy. Všetky úkony urobené písomne sú považované za doručené okamihom ich prevzatia druhou Zmluvnou stranou. Písomnosť doručovaná poštou sa bude považovať za doručenú aj vtedy, ak nebude prevzatá druhou Zmluvnou stranou, ktorej bola adresovaná, a to dňom, kedy bola uložená na pošte po neúspešnom pokuse pošty o doručenie písomnosti určenej Zmluvnej strane ako adresátovi. Odosielateľ akejkoľvek písomnej správy môže požadovať písomné potvrdenie príjemcu.
6. Zmluvné strany obsahu zmluvy porozumeli súhlasia s ňou, na znak čoho ju podpisujú.
7. Zmluvné strany vyhlasujú, že zmluvu uzatvorili slobodne, vážne, zrozumiteľne, nie v tiesni, ani za nápadne nevýhodných podmienok.
8. Zmeny a dodatky k tejto zmluve sú platné len v písomnom vyhotovení so súhlasom Zmluvných strán.
9. Zmluva sa vyhotovuje v troch obsahovo zhodných rovnopisoch s platnosťou originálu, z ktorých Objednávateľ preberá dve vyhotovenia a Zhotoviteľ preberá jedno vyhotovenie.

Prílohy k Zmluve o dielo:

Príloha č. 1: Identifikačné údaje navrhovateľa a návrh na plnenie kritérií

V ......... dňa ......................2020 V Žiline dňa ........................ 2020

Zhotoviteľ: Objednávateľ:

................................................... .................................................

Ing. Ján Barienčík, PhD.

konateľ